Diari Oficial de la Generalitat Valenciana


Sumari del DOGV 2017, del 05-05-1993 (1993/827849)

DECRET 55/1993, de 20 d'abril, del Govern Valencià, pel qual fa una nova redacció al Reglament d'Organització i Funcionament del Consell Valencià de Cultura.
-------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/04/20/55/dof/vci/html**

### Dades del document

Número de DOGV
:   2017

Data del DOGV
:   05-05-1993

Secció del DOGV
:   DISPOSICIONS GENERALS

Número del document
:   1993/827849


Data del document
:   20-04-1993

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 55/1993, de 20 de abril, del Govern Valencià, pel qual fa una nova redacció al Reglament d'Organització i Funcionament del Consell Valencià de Cultura.  
La Llei de la Generalitat Valenciana 12/1985, de 30 d'octubre, creà el Consell Valencià de Cultura com a institució de la Generalitat Valenciana d'acord amb el que estableix l'article 25 de l?Estatut d'Autonomia de la Comunitat Valenciana.  
Pel Decret 43/1990, de 26 de febrer, del Govern Valencià, va aprovar la nova redacció del Reglament d'Organització i Funcionament del Consell Valencià de Cultura.  
El funcionament intern del Consell Valencià de Cultura, des de la seua constitució, ha fet palesa la necessitat d'introduir una sèrie de modificacions en l?esmentat Reglament i, d'acord amb l'article 21 de la susdita Llei 12/1985, de 30 d'octubre, aquestes modificacions han de ser aprovades pel Govern Valencià sempre que s'adapten a la citada llei i a altres normes que resulten d'aplicació.  
Per tant, a proposta del Consell Valencià de Cultura, després de la deliberació prèvia del Govern Valencià, en la reunió del dia 20 d'abril de 1993,  
DECRETE  
Article únic  
Aprovar el Reglament d'Organització i Funcionament del Consell Valencià de Cultura, en els termes assenyalats en l'annex d'aquest decret.  
DISPOSICIO DEROGATORIA  
Queda derogat el Decret 43/1990, de 26 de febrer, del Govern Valencià, pel qual va aprovar la nova redacció del Reglament d'Organització i Funcionament del Consell Valencià de Cultura.  
DISPOSICIO FINAL  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 20 d'abril de 1993.  
El President de la Generalitat Valenciana, JOAN LERMA I BLASCO  
ANNEX  
Reglament d'Organització i Funcionament del Consell Valencià de Cultura  
TITOL I   
Estructura del Consell Valencià de Cultura  
CAPITOL I   
Nomenament i estatut dels membres del consell  
Article primer  
El Consell Valencià de Cultura és una institució pública que forma part de les institucions que integren la Generalitat Valenciana. Està composta per vint-i-un membres, elegits per majoria de dos terços de les Corts Valencianes i nomenats pel President de la Generalitat entre les persones de prestigi rellevant i de reconegut mèrit intel·lectual dins l?àmbit cultural valencià proposades pels grups parlamentaris.  
Una vegada elevat al President de la Generalitat Valenciana el resultat de l?elecció, aquest nomenarà els membres del Consell Valencià de Cultura i n'ordenarà la publicació en el Diari Oficial de la Generalitat Valenciana.  
CAPITOL II   
Condicions d'elegibilitat i règim d'incompatibilitats  
Article segon  
Les condicions d'elegibilitat i règim d'incompatibilitats dels membres del Consell Valencià de Cultura s'indiquen en l'article 9 de la Llei de la Generalitat Valenciana 12/1985, de 30 d'octubre, del Consell Valencià de Cultura.  
Per a poder ser elegit membre del Consell Valencià de Cultura caldrà ser major d'edat i no estar Sotmès en cap causa d'incompatibilitat.  
Article tercer  
1. La condició de membre del Consell Valencià de Cultura és incompatible amb:  
a) La de diputat de les Corts Valencianes.  
b) La de diputat o senador de les Corts Generals o la de membre d'assemblea o parlament autonòmic.  
e) La de membre del Govern d'Espanya o de qualsevol comunitat autònoma.  
d) La de membre de les corporacions locals.  
e) L'exercici de funcions directives en partits polítics, sindicats de treballadors o associacions empresarials.  
f) La de personal al servei del Consell Valencià de Cultura.  
g) La de diputat en el Parlament Europeu.  
2. Les Corts Valencianes no podran elegir per a formar part del Consell Valencià de Cultura les persones en les quals concòrrega qualsevol de les causes d'incompatibilitat previstes en l'apartat anterior.  
' 3. Si després de la seua elecció o nomenament, algun membre del Consell Valencià de Cultura incorre en causa d'incompatibilitat, cessarà automàticament en la condició de membre del consell.  
CAPITOL III   
Independència i inamovibilitat  
Article quart  
El Consell Valencià de Cultura exercirà les seues comeses amb autonomia orgànica i funcional, d'acord amb la naturalesa jurídica, per tal de garantir la seua objectivitat i independència.  
Seran directrius inspiradores de l'activitat del Consell Valencià de Cultura, a més del respecte a la Constitució i a l?Estatut d'Autonomia, l?objectivitat, veracitat i imparcialitat de les informacions i propostes, d'acord amb criteris històrics i científics, i també el respecte a la llibertat d'expressió i de pensament, a la lliure creativitat cultural i al pluralisme cultural i lingüístic de la societat valenciana.  
Article cinquè  
La seu oficial del Consell Valencià de Cultura estarà a la ciutat de  
València, sense perjudici que es puguen fer reunions en qualsevol municipi de la Comunitat Valenciana.  
CAPITOL IV   
Funcions del Consell Valencià de Cultura  
Article sisè  
El Consell Valencià de Cultura és la institució consultiva i assessora de les institucions públiques valencianes en aquelles matèries específiques que afecten la cultura de la Comunitat Valenciana. Els articles 5 i 6 de la Llei del Consell Valencià de Cultura estableixen:  
«Article cinquè  
1. Específicament, són funcions del Consell Valencià de Cultura:  
a) Evacuar els informes o dictàmens i realitzar els estudis que li sol·liciten les institucions públiques de la Comunitat Valenciana.  
b) Emetre informe dels avantprojectes normatius que, a causa de la seua rellevància, li siguen sotmesos a consulta.  
e) Proposar al President de la Generalitat Valenciana la distinció de les persones, entitats o institucions que se n'hagen fet mereixedores pel seu treball o la seua dedicació provada a l?estudi, la defensa o la promoció de la cultura valenciana.  
d) Elaborar i elevar al Govern Valencià una memòria anual en la qual, a més d'exposar les seues activitats durant l?exercici, es recullen les observacions i els consells pertinents per a la defensa i promoció de la llengua i cultura valencianes, en qualsevol de les seues manifestacions.  
e) Les altres que el President de la Generalitat Valenciana, les Corts Valencianes o el Govern Valencià li encarreguen.  
2. Per tal d'acomplir aquestes funcions de manera adequada, el Consell Valencià de Cultura podrà sol·licitar a les institucions culturals o a les persones que considere convenients, per mitjà del president, els antecedents, els informes i la documentació que necessite.  
3. Una vegada sotmesos a informe o dictamen del Consell Valencià de Cultura els avantprojectes legislatius o normatius, si després de dos mesos des de la corresponent sol·licitud el Consell no s'ha pronunciat expressament sobre aquests, s'entendrà que compten amb el vist-i-plau de la institució i que aquesta no hi té cap objecció a formular».  
«Article sisè  
Correspon al Consell Valencià de Cultura, de manera especial, emetre l?informe a què fa referència la disposició addicional segona de l?Estatut d'Autonomia de la Comunitat Valenciana, sobre l'avantprojecte corresponent de la norma estatal que regula la situació de l'Arxiu de la Corona d'Aragó.  
Si en el termini de dos mesos des de la sol·licitud de l?informe, el Consell Valencià de Cultura no s'ha pronunciat sobre aquest, s'entendrà que l'avantprojecte compta amb el vist-i-plau de la institució i que aquesta no hi té cap objecció a formular».  
CAPITOL V   
Durada del càrrec, renovació i pèrdua de la condició de membre del consell  
Article setè  
Els membres del Consell Valencià de Cultura seran nomenats per un període de sis anys i poden ser elegits novament.  
Article vuitè  
Per tal s'assegurar la continuïtat en les actuacions del Consell Valencià de Cultura, els membres el termini de nomenament dels quals haja finalitzat, seguiran exercint les seues funcions fins a la presa de possessió dels nous membres.  
Article novè  
La condició de membre del Consell Valencià de Cultura es perdrà per qualsevol dels següents motius:  
1. Per defunció.  
2. Per renúncia.  
3. Per la finalització del període per al qual foren nomenats.  
4. Per incapacitat declarada mitjançant resolució judicial ferma.  
5. Per incórrer en causa d'incompatibilitat.  
6. Per estar condemnat, mitjançant sentència ferma, a una pena que comporte com a accessòria la inhabilitació professional o política.  
CAPITOL VI  
òrgans del Consell Valencià de Cultura  
Article deu  
El Consell Valencià de Cultura es regeix per òrgans col·legiats i unipersonals.  
Són òrgans de govern del Consell Valencià de Cultura:  
1. El Ple del Consell 2. La Comissió de Govern  
3. El president.  
Secció primera  
El Ple i les seues funcions  
Article onze  
El Ple del Consell Valencià de Cultura és el màxim òrgan decisori de la institució.  
Totes les qüestions que afecten la cultura valenciana quedaran reservades a la decisió del Ple del Consell.  
Article dotze  
Corresponen al Ple del Consell les competències següents:  
a) Elaborar el reglament d'organització i funcionament i les possibles modificacions d'aquest, i elevar-lo al Govern Valencià per a la seua aprovació.  
b) Aprovar la memòria anual.  
c) Aprovar l'avantprojecte de despeses de la institució per trametre'l al Govern Valencià, i també les possibles modificacions d'aquest i la seua liquidació.  
d) Aprovar els dictàmens i els informes que ha d'emetre la institució a l?efecte del que disposen els articles 5 i 6 de la Llei del Consell Valencià de Cultura.  
e) Proposar al President de la Generalitat Valenciana la distinció a aquelles persones, entitats o institucions que, pel seu treball o per la provada dedicació a l?estudi, defensa i promoció de la cultura valenciana, se n'han fet creditores.  
f) Aprovar els plans o programes d'actuació per a cada exercici econòmic.  
g) Constituir les comissions o ponències d'acord amb el que preveu l'article 22 de la Llei del Consell Valencià de Cultura, i designarne els components i presidents.  
h) Aprovar el règim ordinari de reunions i, si cal, el de les reunions de les comissions o ponències.  
i) Designar els representants del Consell Valencià de Cultura en aquells organismes o entitats que legal o reglamentàriament corresponga, i disposar-ne el cessament.  
j) Proposar al Govern Valencià l'aprovació de la plantilla de personal al servei de la institució i de la seua estructura orgànica.  
k) Qualsevol altra competència que li atribuesquen la Llei del Consell Valencià de Cultura i aquest reglament d'organització i funcionament.  
1) Qualsevol altra competència que el President de la Generalitat Valenciana, les Corts Valencianes o el Govern Valencià li encomanen.  
Article tretze  
El Consell Valencià de Cultura, per iniciativa de la majoria absoluta dels membres presents en la reunió, i a fi de vetllar per la defensa i la promoció dels valors cultural i lingüístics valencians, podrà elaborar aquells informes o dictàmens que considere escaients.  
Article catorze  
Entre altres competències de Govern atribuïdes al Ple del Consell, hom pot assenyalar l'elecció del vice-president, del secretari i dels quatre membres de la Comissió de Govern, i la verificació del fet que s'han complert les causes de cessament i d'incompatibilitats previstes per la Llei del Consell Valencià de Cultura.  
El Ple té, també, la potestat reglamentària que la Llei del Consell Valencià de Cultura li atribueix.  
Article quinze  
Per a la validesa de les deliberacions del Ple del Consell i de la Comissió de Govern, s'exigirà l'assistència de la majoria absoluta dels membres integrants, entre els quals caldrà que es troben el president i el secretari, o qui en faça les funcions.  
En cas d'absència o malaltia del president i del vice-president, presidirà la sessió el conseller de més edat entre els més antics. En cas d'absència o malaltia del secretari, el substituirà el conseller més jove entre els més moderns.  
Els acords s'adoptaran per majoria simple dels presents, Llevat dels casos previstos en aquest reglament. En cas d'empat, el president tindrà el vot decisori.  
S'entendrà que hi ha majoria simple quan els vots positius superen els negatius, sense comptar les abstencions, els vots en blanc i els nuls.  
Els membres de la institució podran formular vots particulars raonats en cas de discrepància amb l'acord majoritari.  
Article setze  
El Consell Valencià de Cultura es reunirà en sessions ordinàries i extraordinàries. Les reunions ordinàries tindran lloc d'acord amb el calendari que, anualment, presente el president del Ple per a la seua aprovació i posterior publicació.  
En qualsevol cas, el Ple del Consell haurà de reunir-se trimestralment en un dels deu últims dies del mes que corresponga. Serà convocat pel president, qui indicarà la data i l'hora. En cas que no ho faça, el Ple del Consell es reunirà automàticament l?últim dia hàbil.  
Caldrà convocar reunió extraordinària del Ple del Consell o de la Comissió de Govern quan ho decidesca el president o a proposta raonada d'una tercera part del membres de l?òrgan corresponent.  
Poden assistir a les reunions, amb veu peó sense vot, després de la decisió de l'òrgan col·legiat corresponent i davant seu, aquelles persones que, per la seua erudició i provada competència, hagen estat convocades pel president per a informar sobre els assumptes sotmesos a estudi i consideració de la institució.  
Article disset  
En cas de vacant d'algun membre del Consell Valencià de Cultura per una de les causes establertes en l'article novè d'aquest reglament, el president ho comunicarà, en un termini no superior a quinze dies, al President de les Corts Valencianes i al de la Generalitat Valenciana, perquè puguen cobrir aquesta vacant pel procediment previst en l'article 7 de la Llei del Consell Valencià de Cultura.  
Article divuit  
El nou membre del Consell, qualsevol que siga la data de la seua incorporació, cessarà en el càrrec el mateix dia que ho hagués fet el membre la vacant del qual cobreix.  
En cas de produir-se diverses vacants, si les Corts Valencianes no han indicat a qui substitueix cadascun dels nomenats, s'entendrà que la substitució es regeix pel registre d'entrada dels cessaments i per l'ordre en què apareixen els nomenats en la notificació oficial.  
Secció segona  
La Comissió de Govern  
Article dinou  
La Comissió de Govern està integrada pel president, el vice-president, el secretari del consell i quatre membres d'aquest elegits mitjançant Llista oberta per majoria absoluta de vots dels membres integrants del Consell Valencià de Cultura.  
En cas de mort, cessament o incapacitat del president, el nomenat per a tal funció proposarà, al Ple del Consell, un vice-president i un secretari, els quals cessaran en el càrrec el mateix dia que ho haguessen fet els membres la vacant dels quals cobreixen.  
Els càrrecs de la comissió de Govern, Llevat del de president, s'elegiran cada tres anys en la primera reunió plenària i podran ser reelegits.  
Article vint  
Són competències de la Comissió de Govern:  
a) Elaborar l'avantprojecte anual de despeses.  
b) Elaborar el projecte de Memòria anual.  
c) Dirigir i controlar l?execució del pressupost del Consell Valencià de Cultura i preparar-ne la liquidació.  
d) Determinar la tramitació dels escrits i les peticions dirigides a la institució.  
e) Exercir les facultats ordinàries en matèria de contractació administrativa, dins els límits legals i pressupostaris.  
f) Disposar les despeses pròpies dels serveis del Consell, dins els límits legals i pressupostaris.  
g) Resoldre aquelles qüestions que siguen sotmeses a consideració pel president i que no estiguen atribuïdes al Ple del Consell.  
h) Qualsevol altra competència que li atribuesca la Llei del Consell Valencià de Cultura o aquest Reglament d'Organització i Funcionament, i la resta que no estiguen atribuïdes a cap òrgan específic.  
Secció tercera  
El President, Vice-president i Secretari del Consell Valencià de Cultura i les seues competències  
Article vint-i-un  
El President de la Generalitat Valenciana nomenarà per decret el President del Consell Valencià de Cultura entre els seus membres, desprès de l'audiència prèvia d'aquests, i també en decretarà el cessament.  
Article vint-i-dos  
Les competències del president són:  
a) La representació legal de la institució.  
b) Convocar, fixar l'ordre del dia, presidir i moderar-ne les reunions.  
c) Dirigir tots els sens organismes i dependències.  
d) Ordenar els pagaments.  
e) Vetllar pel compliment dels acords del Ple i de la Comissió de Govern.  
f) Qualsevol altra facultat de règim intem o d'administració que no estiga atribuïda al Ple del Consell o a la Comissió de Govern.  
El vice-president substituirà el president en cas de vacant, absència o malaltia i a més exercirà les facultats per a les quals aquell el delegue.  
Article vint-i-tres  
Correspon al president exercir funcions directives ordinàries i, principalment, fixar l'ordre del dia del Ple. Hi haurà d'incloure les propostes de la Comissió de Govern, de les comissions permanents, de les temporals, si n'hi ha, i també totes aquelles propostes avalades per petició de, com a mínim, un terç dels membres del consell i trameses amb anterioritat a la reunió de la Comissió de Govern immediatament anterior al Ple. També li correspon fixar l'ordre del dia de la Comissió de Govern, bé per iniciativa pròpia o bé a petició de la majoria dels membres presents.  
Article vint-i-quatre  
El Vice-president i el Secretari del Consell Valencià de Cultura seran elegits, a proposta del president, entre els membres de la institució, amb audiència d'aquests, després de la deliberació prèvia del Ple i per majoria absoluta dels presents.  
Article vint-i-cinc  
Corresponen al Secretari del Consell Valencià de Cultura, o a qui el substituesca, les següents funcions:  
a) Cursar les convocatòries de les reunions del Ple del Consell i de la comissió de Govern, amb el seu corresponent ordre del dia i documentació.  
b) Estendre, en tots dos idiomes oficials, les actes de les reunions, i autoritzar-les amb la seua signatura i amb el vist-i-plau del president.  
c) Expedir els certificats d'actes, acords, dictàmens i informes i les copies d'aquests, amb el vist-i-plau del president.  
d) Dur els llibres d'actes del Ple del Consell i de la Comissió de Govern.  
Els esmentats llibres podran formar-se mitjançant la recopilació de fulls numerats i mecanografiats.  
e) Estendre els certificats d'assistència a petició dels interessats.  
f) Estendre els certificats d'assistència per acreditar la meritació dels corresponents efectes econòmics.  
g) Dur un registre de disposicions legals que afecten el Consell Valencià de Cultura i un altre de les resolucions recaigudes en els expedients sotmesos a consulta.  
h) Formar i custodiar els expedients individuals del personal al servei del Consell Valencià de Cultura.  
i) Actuar de ponent davant la Comissió de Govern o del Ple del Consell en assumptes relatius al personal.  
j) Tenir cura del registre d'entrades i eixides dels expedients i de distribuir-los adequadament; recordar a les comissions i ponències el compliment dels terminis acordats, i reclamar la devolució dels expedients.  
k) Gestionar l'execució pressupostària i els documents Comptables i de pagament.  
TITOL II  
Funcionament del Consell Valencia de Cultura  
CAPITOL I Constitució del consell  
Article vint-i-sis  
D'acord amb l'article 7 de l'estatut d'Autonomia de la Comunitat Valenciana, els dos idiomes oficials del Consell Valencià de Cultura són el valencià i el castellà.  
Els membres del Consell podran fer ús indistintament d'ambdós idiomes.  
Tots els escrits de Consell Valencià de Cultura podran ser bilingües.  
Article vint-i-set  
El Consell Valencià de Cultura iniciarà les reunions a partir de la data de la seua constitució, que tindrà lloc el dia, hora i lloc assenyalats per la convocatòria.  
La sessió constitutiva estarà presidida pel president nomenat.  
El president declararà oberta la sessió. El secretari, o qui el substituesca, llegirà la convocatòria i la Llista de membres electes.  
S'elegiran, seguidament, el vice-president, el secretari i els membres de la Comissió de Govern.  
Realitzades totes les actuacions anteriors, el president del Consell Valencià de Cultura lliurarà als membres que no la tinguen la corresponent credencial justificativa de la seua condició.  
Article vint-i-vuit  
Concloses les votacions, i havent ocupat els sens Llocs els elegits com a vice-president i secretari, el president declararà constituït el Consell Valencià de Cultura. Tot seguit, es clourà la reunió.  
La constitució del Consell Valencià de Cultura es comunicarà al President de la Generalitat Valenciana.  
CAPITOL II  
Dels membres del Consell Valencià de Cultura  
Article vint-i-nou  
Els membres del Consell Valencià de Cultura tindran dret a assistir, amb veu i vot, a les reunions del Ple de Consell i a les de les comissions a què pertanyen. Hauran de justificar-ne l'absència. Podran assistir, amb veu però sense vot, a la resta de comissions.  
Els membres del Consell Valencià de Cultura hauran de formar part d'una o més comissions.  
Article trenta  
El Ple de Consell i la Comissió de Govern tindran la facultat de demanar a les administracions públiques les dades, els informes o els documents relacionats amb les matèries objecte de la seua atenció, per al millor compliment de les seues funcions.  
Article trenta-un  
Els membres del Consell Valencià de Cultura tindran dret a les dietes, les despeses de locomoció i les assistències que siguen indispensables per a complir-ne eficaçment i digna les funcions.  
La Comissió de Govern en fixarà, cada any, la quantia i les modalitats, dins de les corresponents consignacions pressupostàries.  
També es proveirà d'una assegurança de viatges i desplaçaments a favor d'aquells membres que ho necessiten en el compliment de les seues funcions.  
CAPITOL III  
Dels deures dels membres del Consell Valencià de Cultura  
Article trenta-dos  
Els membres del Consell Valencià de Cultura tenen el deure d'assistir a totes les reunions del Ple i a les de les comissions de què formen part.  
Pel desembre de cada any, la Comissió de Govern donarà compte a la presidència de les Corts Valencianes, als portaveus dels grups parlamentaris i a la Presidència de la Generalitat Valenciana de les presències i absències, justificades o no, dels membres del consell.  
Article trenta-tres  
Els membres del Consell Valencià de Cultura estan obligats a respectar les normes establertes en aquest reglament. Han de mantenir la discreció adequada sobre les deliberacions del consell i, particularment, sobre les de caràcter reservat.  
CAPITOL IV  
De les comissions  
Article trenta-quatre  
El Ple del Consell, a proposta del president, d'acord amb la Comissió de Govern, o per iniciativa de la tercera part dels sens membres, aprovarà les comissions permanents no previstes en l'article següent, o, les comissions temporals que estime oportunes, d'acord amb el que disposa l'article 22 de la Llei del Consell Valencià de Cultura.  
Article trenta-cinc  
Tindran caràcter de comissions permanents, sense perjudici d'altres que puguen crear-se en el futur, les següents:  
a) Comissió Jurídica i d'Interpretació Reglamentària  
b) Comissió de Llegat Històric i Artístic  
c) Comissió de Promoció Cultural  
Tindran el caràcter de comissions temporals aquelles que es creen per -a fins concrets. Aquestes comissions temporals s'extingiran a l'acabament del treball encomanat.  
Article trenta-sis  
El president de cadascuna de les comissions haurà de ser membre del consell i haurà de ser elegit per aquest per majoria simple.  
Article trenta-set - -  
Les comissions estaran integrades pel president i pels membres que, a proposta d'aquest, aprove el Ple del Consell; se'n designarà, al seu si, un secretari.  
El president del Consell Valencià de Cultura, o el membre de la Comissió de Govern que delegue per a aquest fi, assistirà amb veu i vot a les reunions de les comissions.  
Article trenta-vuit  
Sense menyscabament de les competències que corresponen al Ple del Consell pel que fa a aprovar els dictàmens i informes emesos per les comissions, aquestes s'ocuparan de les que els competesquen, i en particular de les següents:  
- La Comissió Jurídica i d'interpretació Reglamentària estudiarà aquelles matèries de caràcter jurídic que se sotmeten a la seua consideració, i interpretarà el reglament a instància del Ple, de qualsevol comissió o de qualsevol dels seus membres.  
- La Comissió de Llegat Històric i Artístic tindrà al seu càrrec l?estudi del patrimoni cultural valencià en les seues diverses facetes, moments i manifestacions.  
- La Comissió de Promoció Cultural, entre altres objectius, tindrà la funció de promoure i informar sobre aspectes de la realitat cultural valenciana.  
Article trenta-nou -  
Les comissions seran convocades pel president, per iniciativa pròpia o a petició de la majoria simple dels membres de la comissió.  
El president del consell podrà convocar i presidir qualsevol comissió.  
Les deliberacions de les comissions requeriran per a la validesa l'assistència d'almenys la meitat més un dels membres, entre els quals haurà de ser el president i el secretari o qui els substituesquen.  
Els acords s'adoptaran per majoria simple dels presents. En cas d'empat, el president d'aquestes resoldrà amb el seu vot decisori. Els dictàmens o informes de les comissions portaran la signatura de qui haja presidit la reunió en que s'hagen aprovat i la del secretari .  
Article quaranta  
Les comissions, en l?exercici de les seues competències, hauran de concloure la tramitació dels informes o dictàmens que els hagen estat sol·licitats, en el termini fixat pel Ple del Consell que, si cal, podrà prorrogar-lo, excepte en els casos previstos en la Llei del Consell Valencià de Cultura.  
Article quaranta-un  
Les comissions no podran ser convocades al mateix temps que el Ple del Consell.  
Article quaranta-dos  
Les comissions, mitjançant el president del consell, podran obtenir la informació o documentació que necessiten de les instàncies corresponents, en l?àmbit de la Generalitat Valenciana. Si les autoritats requerides no faciliten les informacions o documentacions sol·licitades en el termini previst, el President del Consell Valencià de Cultura podrà manifestar la seua queixa davant l'autoritat immediata superior de l?òrgan afectat, a fi que es prenguen les mesures pertinents.  
Article quaranta-tres  
Les comissions, mitjançant el president del consell, podran sol·licitar la presència davant seu d'aquelles persones d'erudició i provada competència en la matèria objecte de debat perquè informen sobre els punts que se'ls consulten.  
Article quaranta-quatre  
Tant les comissions permanents com les temporals hauran de constituir-se dins el quinze dies següents a la seua creació.  
Article quaranta-cinc  
Cada comissió elevarà al Ple del Consell, articulats i motivats com cal, els dictàmens o informes que, al seu si, s'hagen elaborat per a la seua aprovació.  
Article quaranta-sis  
El president del consell està facultat per a ordenar el debat sobre els dictàmens emesos per cada comissió, concedir la paraula i fixar la durada de les intervencions.  
Article quaranta-set  
Les conclusions aprovades pel Ple del Consell seran comunicades al President de la Generalitat Valenciana i posteriorment publicades en la Memòria del Consell. Igualment s'actuarà amb els vots particulars.  
Article quaranta-vuit  
La Comissió de Govern haurà de posar a disposició de les comissions els mitjans materials suficients perquè puguen complir la funció que tenen prevista en aquest reglament.  
CAPITOL V   
El Ple del Consell Valencià de Cultura  
Article quaranta-nou  
El Ple del Consell és l'òrgan suprem del Consell Valencià de Cultura.  
Correspon al president convocar-lo, sia a iniciativa pròpia, sia a petició raonada d'una tercera part dels membres.  
Article cinquanta  
Sols tindran accés a la sala de reunions, a més dels membres del  
consell, els funcionaris al servei d'aquest i qui estiga autoritzat pel president.  
Article cinquanta-u  
Les reunions del Ple del Consell poden ser obertes o, excepcionalment, reservades. Seran reservades quan ho demane un terç dels membres o a iniciativa del president, d'acord amb la Comissió de Govern.  
Article cinquanta-dos  
De les reunions del Ple del Consell i de les comissions s'estendrà  
l'acta que haurà de contenir una breu enumeració de les matèries debatudes, les persones que han intervingut, les incidències hagudes, els acords adoptats i els vots particulars, si n'hi ha. Amb aquest fi es podran utilitzar els mitjans auxiliars, personals i tècnics que calguen.  
Signaran l'acta el secretari i el president, siga del Ple del Consell o de la comissió corresponent.  
Les actes seran aprovades en la reunió següent del Ple o de la comissió, si no hi ha esmenes. Quan n'hi haja, s'hauran de presentar per escrit i, una vegada incloses en les actes corresponents, seran aprovades en la propera reunió.  
Quan es tracte d'actes de les reunions reservades, sols podran ser consultades per les persones interessades, després que les autoritze la Comissió de Govern.  
CAPITOL VI   
De l'ordre del dia  
Article cinquanta-tres  
L'ordre del dia de les reunions, amb la corresponent documentació, haurà de trametre's a tots els membres almenys amb quaranta-vuit hores d'antelació.  
Article cinquanta-quatre  
L'ordre del dia del Ple del Consell el fixarà el president, d'acord amb la Comissió de Govern, o a petició d'un terç dels membres del Ple.  
L'ordre del dia de les comissions el fixarà el president, d'acord amb la majoria simple dels membres de la comissió.  
Article cinquanta-cinc  
Les convocatòries de la Comissió de Govern i del Ple, amb l?ordre del dia, es comunicaran d'ofici al President de la Generalitat Valenciana i al Conseller de Cultura, Educació i Ciència.  
Article cinquanta-sis  
L'ordre del dia del Ple del Consell i de les comissions podrà ser modificat al començament de la reunió, a proposta del president respectiu o d'un terç dels assistents, amb l'acord unànime d'aquests. En el cas de les comissions, n'hi haurà prou amb la majoria simple.  
CAPITOL VII   
Dels debats  
Article cinquanta-set  
Durant els debats, cada membre del consell o de la comissió corresponent, sol·licitarà al president permís per a intervenir. Aquest concedirà la paraula per ordre de petició i moderarà el debat.  
. Qualsevol membre podrà renunciar a la paraula sol·licitada, després de comunicar-ho al president corresponent.  
Els membres del Govern Valencià i els màxims representants de les institucions de la Generalitat Valenciana, sempre que ho demanen, podran intervenir en les reunions del Ple del Consell o de les comissions.  
Article cinquanta-vuit  
Els membres del Consell Valencià de Cultura tenen dret a replicar a les al·lusions personals.  
Article cinquanta-nou  
Qualsevol membre del consell podrà sol·licitar al president la lectura de normes o documents per a una major documentació en la matèria.  
Article seixanta  
La presidència del Ple del Consell o la de cada comissió podrà considerar acabada una discussió quan estime que un assumpte ha estat suficientment debatut. També podrà decidir-ho a instància d'un terç dels membres.  
CAPITOL VIII   
De les votacions  
Article seixanta-un  
Les deliberacions del Ple del Consell, de la Comissió de Govern i de qualsevol altra comissiones regiran pel que disposa l'article quinze d'aquest reglament.  
La comprovació del quòrum s'efectuarà a l'inici de les reunions i de cada votació. En el cas que no hi hagués quòrum, es posposarà la votació fins una reunió posterior.  
Article seixanta-dos  
Els acords del Ple del Consell i de la Comissió de Govern s'adopten per majoria simple dels presents. El vot del president dirimirà els empats.  
El vot de cada membre és personal i indelegable.  
Article seixanta-tres  
No poden interrompre's les votacions; durant aquestes no es concedirà l?ús de la paraula a cap membre; no es podrà entrar ni abandonar la sala de reunions sense el permís del president.  
Article seixanta-quatre  
Totes les votacions, tant del Ple del Consell com de la Comissió de Govern i de les comissions, podran ser secretes si ho sol·licita algun membre, tant si es tracta de reunions obertes com reservades.  
CAPITOL IX  
De la publicitat dels treballs del Ple del Consell, de la Comissió de Govern i de les comissions  
Article seixanta-cinc  
En la Memòria anual del Consell hauran de reproduir-se íntegrament totes les intervencions, incidències i acords adoptats per les comissions, la Comissió de Govern i el Ple del Consell, llevat d'aquelles que hagen tingut el caràcter de reservades; en aquest cas, l'acta corresponent serà custodiada pel secretari i no podrà ser consultada sense el consentiment de la Presidència, després d'escoltada la Comissió de Govern.  
Article seixanta-sis  
El president, d'acord amb la Comissió de Govern, facilitarà als  
mitjans de comunicació la informació sobre les activitats dels diferents òrgans del consell. També podrà concedir credencials als diferents mitjans de comunicació perquè puguen accedir als locals on s'efectuen els debats.  
TITOL III  
Procediment del Consell Valencià de Cultura  
Article seixanta-set  
Qualsevol proposta d'informe o dictamen es presentarà a la presidència del Consell. Aquesta, d'acord amb la Comissió de Govern, la trametrà a la comissió corresponent, si n'hi ha o se cree amb aquest fi. En el si de la comissió es nomenarà una ponència perquè, en el termini previst per la corresponent Presidència, elabore el dictamen o informe que, una vegada discutit al si de la comissió i aprovat, serà remès al president del Consell perquè, després de la deliberació en la Comissió de Govern, se sotmeta a l'acord del Ple del Consell.  
Tots els informes o dictàmens hauran d'estar signats pel president i el secretari del consell, o que els substituesquen.  
Si hi ha cap vot particular, s'adjuntarà quan la persona interessada ho sol·licite.  
DISPOSICIONS ADDICIONALS  
Primera  
Aquest reglament, una vegada aprovat pel Govern Valencià, vigirà des del mateix dia de la publicació en el Diari Oficial de la Generalitat Valenciana.  
Segona  
La reforma d'aquest reglament haurà de ser iniciada pel Consell Valencià de Cultura que, després de l'acord per majoria absoluta del Ple del Consell, proposarà al Govern Valencià les modificacions del reglament.


Còpia Permalink ELI